CELEX: 32020R0974
Language: sl
Date: 2020-07-06 00:00:00
Title: Izvedbena uredba Komisije (EU) 2020/974 z dne 6. julija 2020 o vpisu imena v register zaščitenih označb porekla in zaščitenih geografskih označb („Pecorino del Monte Poro“ (ZOP))

7.7.2020   
               
               
                  SL
               
               
                  Uradni list Evropske unije
               
               
                  L 215/11
               
            
         IZVEDBENA UREDBA KOMISIJE (EU) 2020/974
         z dne 6. julija 2020
         o vpisu imena v register zaščitenih označb porekla in zaščitenih geografskih označb („Pecorino del Monte Poro“ (ZOP))
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti členov 15(1) in (52)(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 50(2)(a) Uredbe (EU) št. 1151/2012 je bil zahtevek Italije za registracijo imena „Pecorino del Monte Poro“ objavljen v Uradnem listu Evropske unije (2).
                  
               
                     (2)
                  
                  
                     Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba ime „Pecorino del Monte Poro“ registrirati.
                  
               
                     (3)
                  
                  
                     Italijanski organi so z dopisom z dne 20. januarja 2020 Komisijo obvestili, da je podjetje Cooperativa Fattoria della Piana Società Agricola, ki ima sedež na njihovem ozemlju, zakonito tržilo proizvod s prodajnim imenom „Pecorino Monteporo“, pri čemer je to ime neprekinjeno uporabljalo več kot pet let, ta zadeva pa je bila obravnavana v okviru nacionalnega postopka ugovora.
                  
               
                     (4)
                  
                  
                     Ker podjetje Cooperativa Fattoria della Piana Società Agricola izpolnjuje pogoje iz člena 15(1) Uredbe (EU) št. 1151/2012, bi mu bilo treba zaradi zagotovitve prehodnega obdobja za zakonito uporabo prodajnega imena po njegovi registraciji odobriti prehodno obdobje treh let, kar bi podjetju omogočilo, da še naprej uporablja ime „Pecorino Monteporo“.
                  
               
                     (5)
                  
                  
                     Ukrep iz te uredbe je v skladu z mnenjem Odbora za politiko kakovosti kmetijskih proizvodov –
                  
               SPREJELA NASLEDNJO UREDBO:
         
            Člen 1
            Ime „Pecorino del Monte Poro“ (ZOP) se registrira.
            Ime iz prvega odstavka opredeljuje proizvod skupine 1.3 Siri iz Priloge XI k Izvedbeni uredbi Komisije (EU) št. 668/2014 (3).
         
         
            Člen 2
            Podjetju Cooperativa Fattoria della Piana Società Agricola se dovoli, da še naprej uporablja registrirano ime „Pecorino Monteporo“ v prehodnem obdobju treh let od začetka veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. julija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 343, 14.12.2012, str. 1.
         
            (2)  UL C 333, 4.10.2019, str. 19.
         
            (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).